**PRIJEDLOG**

Na temelju članka 28., stavka 3. Zakona o ravnopravnosti spolova („Narodne novine“, broj 82/08, 69/17) i članka 31. Statuta Općine Dekanovec («Službeni glasnik Međimurske Županije br. 3/18, 10/20, 6/21) Općinsko vijeće Općine Dekanovec na svojoj 2. sjednici održanoj dana \_\_\_ 2021. godine, donosi

**O D L U K U**

**o osnivanju Povjerenstva za ravnopravnost spolova**

**Općine Dekanovec**

**Članak 1.**

Općinsko vijeće Općine Dekanovec osniva povjerenstvo za ravnopravnost spolova Općine Dekanovec kao radno–savjetodavno tijelo Općinskog vijeća za promicanje ravnopravnosti spolova na lokalnoj razini sukladno mjerama Nacionalne politike za ravnopravnost spolova.

**Članak 2.**

U okviru svog djelokruga Povjerenstvo za ravnopravnost spolova Općine Dekanovec (u nastavku teksta: Povjerenstvo) poduzima aktivnosti vezane uz unapređivanje društvenog položaja žena, te provodi kampanje sa ciljem povećanja zastupljenosti žena na mjestima gdje se odlučuje o pitanjima njihovog položaja: predstavnička i izvršna vlast, nadzorni odbori, i sl.

Posebni osvrt posvećuje na preventivnu zaštitu zdravlja žena.

Povjerenstvo također prati podatke koji se odnose na nasilje u obitelji i s njom u svezi povezuje se s odgovarajućim ustanovama.

Izrađuje Program rada i izvješće o svom radu i dostavlja ih na razmatranje Općinskom vijeću Općine Dekanovec.

Povjerenstvo obavlja i druge poslove u cilju promicanja ravnopravnosti spolova sukladno zakonskim propisima.

**Članak 3.**

Povjerenstvo ima predsjednicu i dva člana.

Predsjednicu i članove imenuje Općinsko vijeće Općine Dekanovec.

Mandat Predsjednici i članovima traje četiri godine.

**Članak 4.**

U Povjerenstvo za ravnopravnost spolova Općine Dekanovec, imenuje se:

1. Tatjana Pintarić – za predsjednicu,
2. Mišela Božić – za člana
3. Snježana Sabolek – za člana

**Članak 5.**

Povjerenstvo za ravnopravnost spolova Općine Dekanovec donosi Program rada Povjerenstva kojim utvrđuje mjere i aktivnosti usmjerene na suzbijanje rodne diskriminacije i provedbi politike jednakih mogućnosti za oba spola, te isti realizira u suradnji s Povjerenstvom za ravnopravnost spolova Međimurske županije i Povjerenstvima drugih jedinica lokalne samouprave.

**Članak 6.**

Sredstva za provedbu aktivnosti Povjerenstva osiguravaju se u Proračunu Općine Dekanovec, a za osiguranje uvjeta za rad koji se odnose na obavljanje stručnih i administrativnih poslova osigurava Jedinstveni upravni odjel Općine Dekanovec.

**Članak 7.**

Stupanjem na snagu ove Odluke prestaje važiti Odluka o osnivanju Povjerenstva za ravnopravnost spolova na području Općine Dekanovec („Službeni glasnik Međimurske županije“, broj 15/2014).

**Članak 8.**

Ova Odluka stupa na snagu osmog dana od dana objave u «Službenom glasniku Međimurske županije».

**OPĆINSKO VIJEĆE OPĆINE DEKANOVEC**

KLASA: 021-05/21-01/03

URBROJ: 2109/20-02-21-

Dekanovec, \_\_.07.2021.

**Predsjednica Općinskog vijeća**

**Općine Dekanovec**

**Melani Baumgartner**