**PRIJEDLOG!!!**

Na temelju članka 49. stavka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) te članka 31. Statuta Općine Dekanovec („Službeni glasnik Međimurske županije“ broj 3/18, 10/20 i 6/21), Općinsko vijeće Općine Dekanovec na 2. sjednici održanoj \_\_\_.07.2021. godine donijelo je

**O D L U K U**

**O SUFINANCIRANJU EKONOMSKE CIJENE SMJEŠTAJA DJECE POLAZNIKA DJEČJIH VRTIĆA**

**Članak 1.**

Ovom Odlukom utvrđuje se udio sufinanciranja Općine Dekanovec u ekonomskoj cijeni smještaja djece polaznika dječjih vrtića sa područja Općine Dekanovec.

**Članak 2.**

Općina Dekanovec sufinancira smještaj djece polaznika dječjih vrtića sa područja Općine Dekanovec u iznosu od 50% ekonomske cijene.

Za drugo dijete Općina sufinancira 60% ekonomske cijene, a za treće dijete Općina Dekanovec sufinancira 70% ekonomske cijene.

**Članak 3.**

Općina Dekanovec sufinancirat će polazak djece u svim dječjim vrtićima i pod istim uvjetima.

**Članak 4.**

Sufinanciranje ekonomske cijene dječjih vrtića korisnici ostvaruju na temelju Potvrde o sufinanciranju koju izdaje Jedinstveni upravni odjel Općine Dekanovec.

Potvrda o sufinanciranju Općine Dekanovec izdaje se roditeljima/starateljima djeteta na temelju dokumenta iz kojeg je vidljivo prebivalište djeteta na području Općine Dekanovec, odnosno boravište za djecu smještenu u udomiteljskoj obitelji, te na temelju dokaza o svim podmirenim dospjelim obvezama prema Općini Dekanovec kućanstva u kojem dijete živi.

**Članak 5.**

Ova Odluka stupa na snagu osmi dan od objave u „Službenom glasniku Međimurske županije“, a primjenjuje se od 1. rujna 2021. godine.

Stupanjem na snagu ove Odluke prestaje važiti Odluka o sufinanciranju ekonomske cijene boravka djece u dječjem vrtiću ili jaslicama („Službeni glasnik Međimurske županije“ broj 6/2013).

**OPĆINSKO VIJEĆE OPĆINE DEKANOVEC**

KLASA: 021-05/21-01/03

URBROJ: 2109/20-02-21-

Dekanovec, \_\_\_.07.2021.

**Predsjednica Općinskog vijeća**

**Općine Dekanovec**

**Melani Baumgartner**

**Prijedlog odluke podnosi općinski načelnik Ivan Hajdarović.**

**Obrazloženje:**

Općinsko vijeće Općine Dekanovec 2013. godine donijelo je Odluku o sufinanciranju ekonomske cijene boravka djece u dječjem vrtiću ili jaslicama. Istom je uredilo sufinanciranje vrtića na sljedeći način:

* svim polaznicima u predškolske ustanove (vrtiće i jaslice) s prebivalištem na području Općine Dekanovec sufinancira se ekonomska cijena u visini od 40%. Prijedlogom odluke povećava se na 50% sufinanciranja.
* Kao mjera pronatalitetne politike uvodi se veće sufinanciranje djece s područja Općine Dekanovec, a posebice za 2. i 3. dijete
* Temeljem navedenog podnosi se prijedlog odluke kao u prilogu.