**PRIJEDLOG**





REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Temeljem članka 31. Statuta Općine Dekanovec (Službeni glasnik Međimurske županije broj 3/18, 10/20, 6/21) i članka 30. stavka 5. Pravilnika o provedbi Mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. (NN 48/18, 91/18), Općinsko vijeće Općine Dekanovec na 2. sjednici održanoj dana \_\_\_\_.07.2021. godine, donijelo je

**ODLUKU**

**O DAVANJU SUGLASNOSTI ZA PROVEDBU ULAGANJA U**

**„DRUŠTVENU GRAĐEVINU“ (IZGRADNJA VATROGASNOG DOMA) U DEKANOVCU**

**Članak 1.**

Ovom Odlukom daje se suglasnost za provedbu projekta ulaganja na području Općine Dekanovec u „DRUŠTVENU GRAĐEVINU“ (IZGRADNJA VATROGASNOG DOMA) u Dekanovcu.

**Članak 2.**

Ulaganje u projekt iz članka 1. ove Odluke prijaviti će se za dodjelu sredstava potpore u sklopu podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ - provedba tipa operacije 7.4.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – ulaganja u sektor tržnica, sektor društvenih domova/kulturnih centara i sportskih građevina, sektor vatrogasnih domova i sektor dječjih vrtića iz Programa ruralnog razvoja Republike Hrvatske za razdoblje 2014.-2020.

**Članak 3.**

Sastavni dio ove Odluke je Prilog 10. Opis projekta „Društvena građevina“ (izgradnja Vatrogasnog doma) u Dekanovcu koji se nalazi u privitku ove Odluke. Investicija iz članka 1. ove Odluke u skladu je s Glavnim arhitektonskim projektom izrađenim od strane Instal – promet Kanižaj d.o.o., Kalnička 31, Čakovec, zajednička oznaka projekta: IPK-19/21; br.teh.dnevnika: 19/21; datum izrade: 07.2021.; glavni projektant i projektant arhitektonskog projekta: Janja Ivanec, mag.ing.arch.; direktor: Duško Kanižaj.

**Članak 4.**

Ova suglasnost izdaje se u svrhu prijave ulaganja navedenog u članku 1. ove Odluke na natječaj za Mjeru 7, Podmjeru 7.4. tip operacije 7.4.1. Programa ruralnog razvoja RH za razdoblje 2014.-2020.

**Članak 5.**

Ovlašćuje se općinski načelnik za provođenje ove Odluke.

**Članak 6.**

Ova Odluka stupa na snagu danom donošenja, a objavljuje se u „Službenom glasniku Međimurske županije“.

**OPĆINSKO VIJEĆE OPĆINE DEKANOVEC**

KLASA: 021-05/21-01/03

URBROJ: 2109/20-02-21-

Dekanovec, \_\_.07.2021.

**Predsjednica Općinskog vijeća**

**Općine Dekanovec**

**Melani Baumgartner**